Qatar ExxonMobil Open 2006

Qatar ExxonMobil Open 2006 bol tenisový turnaj mužov, ktorý sa konal v dňoch  od 2. do 9. januára 2006 na otvorených dvorcoch s tvrdým povrchom v katarskom hlavnom meste Dauha. Titul v dvojhre obhájil Švajčiar Roger Federer, ktorý vo finále porazil Francúza Monfilsa. Bol to jeho 34. titul v dvojhre na okruhu ATP.  Titul vo štvorhre získali Švéd Jonas Björkman a Bielorus Max Mirnyj, ktorí vo finále porazili belgický súrodenecký pár Christophe Rochus, Olivier Rochus. Pre Björkmana to bol 43. a pre Mirného 26. titul vo štvorhre na okruhu ATP.

Víťazi
Dvojhra mužov

 Roger Federer vs.  Gaël Monfils 6-3 7-6(5)

Štvorhra mužov

 Jonas Björkman /  Max Mirnyj vs.  Christophe Rochus /  Olivier Rochus 2-6 6-3 10-8